**Sanita Osipova** (dzimusi **Sanita Bauze** 1968. gada 26. septembrī) ir Latvijas juriste, tiesnese, tiesību zinātniece un augstskolas pasniedzēja. No 2006. gada ir Latvijas Universitātes profesore. No 2021. gada LZA korespondētājlocekle. 2020. gadā ievēlēta par Satversmes tiesas priekšsēdētāju, šo amatu ieņēma līdz 2022. gada 11. februārim.

Biogrāfija
----------

Mācījusies Rīgas 39. vidusskolā. 1991. gadā absolvējusi Latvijas Universitātes Juridisko fakultāti. 1997. gadā ieguvusi doktora grādu Latvijas Universitātē aizstāvot disertāciju "Lībekas pilsētas tiesības un to ietekme Hanzas savienības pilsētās" (darba vadītājs Edgars Meļķisis).

No 1991. līdz 2001. gadam strādājusi Latvijas Universitātes Juridiskās fakultātes Tiesību teorijas un politisko zinātņu katedrā. No 1998. līdz 2001. gadam strādājusi arī biznesa augstskolā "Turība". No 2001. līdz 2011. gadam strādājusi Latvijas Universitātes Juridiskās fakultātes Tiesību teorijas un vēstures katedrā 2006. gadā ievēlēta par Latvijas Universitātes profesori.

2011. gada jūlijā ievēlēta par Satversmes tiesas tiesnesi, sākot pildīt pienākumus tā paša gada 17. augustā. Tiesneša vakance Satversmes tiesā kļuva pieejama pēc Satversmes tiesas tiesneša Viktora Skudras nāves.

2017. gada 16. maijā ievēlēta par Satversmes tiesas priekšsēdētājas vietnieci.

2017. gadā izdevusi grāmatu "Eiropas tiesību priekšvēsture". Kopumā ir autore vairāk kā 100 zinātniskām publikācijām.

2018. gada 4. decembrī Sanitai Osipovai tika piešķirts Valsts policijas apbalvojums "Jubilejas Goda zīme "Latvijas Valsts policijai 100"".

2020. gada 14. oktobrī ievēlēta par Satversmes tiesas priekšsēdētāju, amatā nomainot par Eiropas Savienības tiesas tiesnesi kļuvušo Inetu Ziemeli.

2020. gada decembrī Sanita Osipova atzīta par 2020. gada Eiropas cilvēku Latvijā. 2021. gada 14. decembrī Latvijas Zinātņu akadēmijas svinīgajā pasākumā Sanita Osipova kļuva par LZA korespondētājlocekli.

Pēc Satversmes tiesas tiesneša pilnvaru beigām (2022. gada 11. februārī) S. Osipova kandidēja uz Augstākās tiesas tiesneša amatu, tomēr viņas kandidatūra netika apstiprināta Saeimas balsojumā 17. februārī. Neapstiprināšana amatā radījusi bažas par tiesneša amata neatkarību, jo Saeimas deputāti balsojumu pamatoja ar konkrētiem Satversmes tiesas pieņemtajiem spriedumiem un tiesneses paustajiem uzskatiem par dažādu ģimeņu aizstāvību. Šīs situācijas kontekstā daži eksperti piesauc izveidojušos konstitucionālo krīzi.

Ģimene
------

Vecāki — Aivars un Ausma Bauze.

Laulātais ir Guntars Osipovs, ģimenē ir divi dēli.

Atsauces
--------

1. 1 2 3 4 5 6 7 8  «Sanita Osipova». *www.satv.tiesa.gov.lv*.
2. ↑  «"Atvainojos, ja kādu esmu sāpinājusi". Saruna ar ST priekšsēdētāju Sanitu Osipovu». *LA.LV* (latviešu). Skatīts: 2022-02-22.
3. ↑  «Kopkatalogs - Sign-in». *kopkatalogs.lv*.[novecojusi saite]
4. ↑  «papildināta - Juridiskā komisija vienbalsīgi atbalsta Osipovas kandidatūras virzīšanu». *www.diena.lv*.
5. ↑  «Eiropas tiesību priekšvēsture». *www.goodreads.com*.
6. ↑  LETA. «Par Satversmes tiesas priekšsēdētāju ievēlēta Sanita Osipova». *LA.LV* (latviešu). Skatīts: 2020-10-16.
7. ↑  «Par 2020. gada Eiropas cilvēku Latvijā atzīta ST priekšsēdētāja Sanita Osipova | Ziņas | LETA». *www.leta.lv*. Arhivēts no oriģināla, laiks: 2020-12-28. Skatīts: 2020-12-28.
8. ↑  Prese. «Diplomus saņem LZA jaunievēlētie locekļi, sveic Solomona Hillera balvas laureātu un pasniedz LZA Senāta atzinības rakstu akadēmiķei Dacei Markus». *www.lza.lv* (latviešu), 2021-12-14. Skatīts: 2022-02-19.
9. ↑  «Saeima neapstiprina Sanitu Osipovu Augstākās tiesas tiesneses amatā». *JURISTAVARDS.LV* (latviešu). Skatīts: 2022-03-08.
10. ↑  lvportals.lv. «Viedokļu sadursme un bažas par tiesu varas neatkarību – Saeima noraida Osipovas kandidatūru tiesneses amatam - LV portāls». *lvportals.lv* (latviešu). Skatīts: 2022-03-08.
11. ↑  «Krustpunktā diskusija: vai valstī ir konstitucionālā krīze?». *lr1.lsm.lv*. Skatīts: 2022-03-08.
12. 1 2  «Sanita Osipova». *www6.vid.gov.lv*. Valsts amatpersonu deklarācijas. 2021-05-01. Skatīts: 2022-02-19.

|  |  |  |  |
| --- | --- | --- | --- |
| 

| * s
* d
* l
Eiropas Gada cilvēks Latvijā |
| --- |
|  |
| 
* Eduards Bruno Deksnis (1998)
* Valdis Birkavs (1999)
* Renārs Kaupers (2000)
* Vaira Vīķe-Freiberga (2001)
* Marija Naumova (2002)
* Māris Verpakovskis (2003)
* Georgs Andrejevs (2004)
* Valdis Dombrovskis (2005)
* Ģirts Salmgriezis (2006)
* Andris Piebalgs (2007)
* Ģirts Valdis Kristovskis (2008)
* Ina Strazdiņa (2009)
* Ilmārs Poikāns (2010)
* Zbigņevs Stankevičs (2011)
* Aigars Apinis (2012)
* Valdis Dombrovskis (2013)
* Mairis Briedis (2014)
* Juris Cālītis (2015)
* Andris Ambainis (2016)
* Aļona Ostapenko (2017)
* Egils Levits (2018)
* Ralfs Eilands (2019)
* Sanita Osipova (2020)
* Imants Lancmanis (2021)
* Reinis Pozņaks (2022)

 |

 |

|  |  |  |
| --- | --- | --- |
| 

|  |  |
| --- | --- |
| Autoritatīvā vadība | 
* VIAF: 166891937
* ISNI: 0000 0001 1789 5611
* GND: 1194592902

 |

 |